b'\n_START_ARTICLE_\nErnest Saksida\n_START_SECTION_\n\xc5\xbdivljenje in delo\n_START_PARAGRAPH_\nV ljudsko \xc5\xa1olo je za\xc4\x8del hoditi v rojstnem kraju, nadaljeval dve leti v gori\xc5\xa1kem Alojzijevi\xc5\xa1\xc4\x8du in malem semeni\xc5\xa1\xc4\x8du, ni\xc5\xbejo gimnazijo je dokon\xc4\x8dal salezijanskem zavodu v Bagnolu pri Torinu. Leta 1935 je kot misijonar od\xc5\xa1el brazilsko v pokrajino Mato Grosso do Sul in v njeni prestolnici kon\xc4\x8dal gimnazijo, bogoslovje pa v S\xc3\xa3o Paulu in bil 17. marca 1946 posve\xc4\x8den v duhovnika. Prvih 15 let je pou\xc4\x8deval na salezijanskih \xc5\xa1olah in imel na skrbi vzgojo mladine. Njegovo misijonarsko delo se je pri\xc4\x8delo leta 1961, ko je pri\xc5\xa1el v mesto Corumb\xc3\xa1 na skrajnem zahodu Brazilije. Tu je pri\xc4\x8del delo med zapu\xc5\xa1\xc4\x8denimi otroki, zanje zgradil barakarsko naselje in pri\xc4\x8del s \xc5\xa1olsko vzgojo. O delu z revno mladino je govoril po radiu, televiziji ter pisal v \xc4\x8dasopise. Pomo\xc4\x8d je pri\xc4\x8dela prihajati od vsepovsod, tudi iz Evrope. Iz barakarskega naselja je kmalu zraslo\xc2\xa0\xc2\xbbDe\xc5\xa1ko mesto\xc2\xab\xc2\xa0s celim sklopom zidanih vzgojnih in drugih poslopij v katerih je isto\xc4\x8dasno na\xc5\xa1lo novi dom ve\xc4\x8d tiso\xc4\x8d otrok. V Don Boskovem mestu so mladi uvedli samoupravo: demokrati\xc4\x8dno volijo \xc5\xbeupana, tri pod\xc5\xbeupane in 18 svetovalcev. V delovnih skupinah in \xc5\xa1olah so posebni izvoljeni sveti, ki skrbijo za red in napredek. \xc5\xa0olanje traja 12 let. V tem \xc4\x8dasu se lahko vsakdo usposablja za poklic ali nadaljevanje \xc5\xa1olanja na drugih ustanovah. Dr\xc5\xbeavna oblast je z veliko naklonjenostjo gledala na Saksidovo delo ter mu podelila ve\xc4\x8d priznanj in odlikovanj.'